Nädalavahetusel toimunud mängu kohta võib vaid ülivõrdes sõnu kasutada. Tavaline Kangelane aka mina sai küll lõpuks taktikalise tuumapommi läbi otsa, jäi ilma BBC 5 miljonist dollarist aga nalja sai nabani. Oli valu ja vaeva (ratastooli inimest kolmandale korrusele tirida pole  tore muide), nalja ja toredaid huumorihetki. Ka mõni tõsiselt irooniline moment. Pean ka tunnistama, et peale esimest tundi oli mul oma rollist mõni aeg tõsiselt kopp ees. Supervõimeteta Supermeest on ilgelt väsitav mängida. Aga lõpus läks asi jälle toredaks.  Demoni aka minu narkarist kaameramehe poolt filmitud linti loodame lähiajal näha. Seal on väga nunnusi kaadreid. Loodetavasti ei juhtu sellega sama, mis JõuluLARPi videoga, millest ainult paar minutit netti lekkis *vihjevihje*.  Ahjaa, lõpp  tundus kuidagi.. veider. Võimalik muidugi, et ma olen Paranoias taktikaliste tuumapommidega harjunud.